Jens Edvin A. Skoghøy

Jens Edvin Andreassen Skoghøy (født 16. februar 1955 i Tromsø) er en norsk høyesterettsdommer og tidligere professor i rettsvitenskap ved Universitetet i Tromsø. 


== Liv og virke ==
Skoghøy tok juridisk embedseksamen ved Universitetet i Oslo i 1980. Han var privatpraktiserende advokat fra 1983 til 1987 og fikk møterett for Høyesterett fra 1988. Skoghøy var utdanningsstipendiat ved Universitetet i Tromsø i perioden 1988–1990 og ble i 1990 kreert dr.juris. ved Universitetet i Tromsø på avhandlingen «Factoringpant». Han var professor i rettsvitenskap ved Universitetet i Tromsø fra 1990 til 1998. 
Skoghøy ble utnevnt til høyesterettsdommer av Kongen i statsråd 30. januar 1998. Han tiltrådte som dommer ved Norges Høyesterett 15. august 1998. Skoghøy søkte i 2015 på stillingen som høyesterettsjustitiarius etter Tore Schei. Blant seks søkere utnevnte regjeringen høyesterettsdommer Toril Marie Øie som ny justitiarius i 2016. Skoghøy sluttet som dommer i Høyesterett i januar 2017 og begynte igjen som professor ved Universitetet i Tromsø samme år.Våren 2020 søkte Skoghøy seg tilbake til Høyesterett da det ble lyst ut et ledig embete. Han ble for andre gang utnevnt til dommer i Høyesterett og tiltrådte stillingen 12. oktober 2020. Fra 1. oktober 2021, da dommer Magnus Matningsdal gikk av for aldersgrensen, ble Skoghøy dommeren med lengst ansiennitet i Høyesterett (Justitiarius rangeres alltid først). Han ble samtidig fast stedfortreder for justitiarius Toril Marie Øie.
Skoghøy har skrevet en rekke bøker om blant annet tvisteløsning, panterett og sivilprosess.


== Skoghøy-saken ==
Etter et sykehusopphold i oktober 2022 anklaget Skoghøy sin kone for å ha forgiftet ham. Anklagene førte til stor medieoppmerksomhet. Skoghøys ektefelle stod fram og tilbakeviste påstandene.23. desember 2022 kontaktet Høyesterettsjustitiarius Toril Marie Øie Tilsynsutvalget for dommere og ba utvalget vurdere om Skoghøy oppfylte de etiske krav som stilles til en høyesterettsdommer. Tilsynsutvalget skal etter planen behandle henvendelsen fra Høyesterett i april 2023. I desember engasjerte Norges Høyesterett kommunikasjonsbyrået Sannum & Bergestuen for bistand til håndteringen av Skoghøy-saken.Politiet hadde satt i gang undersøkelser i saken, men konkluderte i januar 2023 at anklagene om forgiftning henlegges på grunn av bevisets stilling.Skoghøy hadde studiepermisjon fra Høyesterett fra september 2022 og var ventet tilbake til Høyesterett i januar.  19. januar 2023 ble han sykemeldt fram til 5. februar.


== Bibliografi ==


=== Bøker ===
2022 Tvisteløsning (4. utg.)
2021 Panterett (5. utg.)
2018 Panterett (4. utg.)
2017 Tvisteløsning (3. utg.)
2016 Panteloven med kommentarer (3. utg.)
2014 Tvisteløsning (2. utg.)
2014 Panterett (3. utg.)
2010 Tvisteløsning
2008 Panterett (2. utg.)
2008 Nytt i ny tvistelov
2004 Panterett
2003 Panteloven med kommentarer (2. utg.)
2001 Tvistemål (2. utg.)
2001 Avgjørelser i sivilprosess, medforfatter: Christian Hauge
1998 Tvistemål
1995 Panteloven med kommentarer
1991 Kompendium i sivilprosess I (som Jens Edvin Andreassen)
1989 Konge, rikskirke og lokalmenighet (som Jens Edvin Andreassen)
1987 Rettergangsstraff (som Jens Edvin Andreassen)
1983 Innføring i mannskapsrett (som Jens Edvin Andreassen)


=== Artikler ===
2016 «Domstolsskapt prosessrett» i Rettsavklaring og rettsutvikling : Festskrift til Tore Schei, s. 60
2016 «Høyesteretts rolle og arbeidsmåte» i Lov og rett, nr. 5, 2016, s. 302
2016 «Forholdet mellom ansvar overfor kommunen etter plan- og bygningsloven og ansvar overfor private i og utenfor kontrakt» i Jussens venner, nr. 4, 2016, s. 189
2015 «I hvilken utstrekning bør rettsoppfatninger av Høyesterett kunne fravikes?» i Lov sannhet rett : Norges Høyesterett 200 år, 2015, s. 254
2015 «Menneskerettighetenes stilling etter Grunnloven» i Lov og rett, nr. 4, 2015, s. 195.
2015 «Dommeren og loven - betydningen av dommerens egne vurderinger («reelle hensyn»)» i Jussens venner, nr. 6, 2015, s. 287
2014 «À konto-avdrag, foreldelse og rettskraft» i Lov og rett, nr. 4, 2014, s. 187
2014 «Forvaltningssanksjoner, EMK og Grunnloven» i Jussens venner, nr. 5, 2014, s. 297
2014 «Den nødvendige dissens» i Jussens venner, nr. 3, 2014, s. 162
2013 «Reelle hensyn som rettskilde» i Lov og rett, nr. 4, 2013, s. 257
2013 «Advokaters taushetsplikt og de korresponderende bevisforbud i tvisteloven § 22-5 og straffeprosessloven § 119» i Tidsskrift for strafferett, nr. 2, 2013, s. 166
2012 «Tvisteloven og Lugano-konvensjonen – duplikk til Frantzen» i Lov og rett, nr. 7, 2012, s. 438
2012 «Tvisteloven og Lugano-konvensjonen» i Lov og rett, nr. 4, 2012, s. 193
2012 «Nasjonal EMK-prøving – svar til Bjørnar Borvik» i Lov og rett, nr. 3, 2012, s. 170
2011 «Dynamisk tolking i internasjonale domstoler som fenomen, problem og effektivitetsgaranti» i Lov og rett, nr. 9, 2011, s. 511
2011 «Forbud mot tilbakevirkende lovgivning» i Lov og rett, nr. 5, 2011, s. 255
2011 «Nasjonal skjønnsmargin etter EMK» i Lov og rett, nr. 4, 2011, s. 189
2011 «Ansvar for saksomkostninger i sivile saker» i Lov og rett, nr. 3, 2011, s. 111
2011 «Dommerrollen gjennom de siste 50 år – noen utviklingstrekk» i Lov og rett, nr. 1–2, 2011, s. 4
2010 «Dommeratferd og dommerbakgrunn. Særlig om yrkesbakgrunnens betydning for utfallet av tvister mellom private og det offentlige», i Festskrift till Torgny Håstad, 2010, s. 711–726
2010 «Benedikte Moltumyr Høgberg: Forbud mot tilbakevirkende lover» i Lov og rett, nr. 9, 2010, s. 564
2009 «Fravær og oppfriskning etter ny tvistelov» i Lov og rett, nr. 10, 2009, s. 579
2009 «Fra jury til meddomsrett» i Lov og rett, nr. 7, 2009, s. 385
2009 «Praktiseringen av krav til dommerhabilitet i Norges Høyesterett» i Lov og rett, nr. 6, 2009, s. 324
2009 «Ankesiling og begrunnelse» i Lov og rett, nr. 3, 2009, s. 129
2009 «Allmennhetens rettigheter i strandsonen» i Tidsskrift for eiendomsrett, nr. 2, 2009, s. 103
2008 «Tvungent prosessfellesskap i offentligrettslige trepartsforhold» i Lov og rett, nr. 4, 2008, s. 220
2008 «Ekspropriasjonsrett på avveier» i Lov og rett, nr. 4, 2008, s. 193.
2007 «Endringer i sivilprosessen som følge av ny tvistelov og betydningen av disse for jordskifteprosessen» i Areal og eiendomsrett, 2007, s. 547
2007 «Ny tvistelov – noen hovedpunkter» i Lov og rett, nr. 4, 2007, s. 195.
2007 «Menneskerettsdomstolens straffebegrep» i Lov og rett, nr. 4, 2007, s. 193.
2006 «Kravene til søksmålsgjenstand, partstilknytning og søksmålssituasjonen etter tvisteloven – noen grunnleggende spørsmål» i Lov og rett, nr. 7, 2006, s. 407.
2006 «Ny norsk sivilprosesslov – tvisteloven av 2005» i Jussens venner, nr. 5, 2006, s. 269.
2005 «I hvilken utstrekning kan vitneforklaringer som er avgitt under etterforskningen, leses opp under hovedforhandlingen i straffesaker?» i Lov og rett, nr. 5–6, 2005, s. 283; medforfatter: Tonje Vang
2003 «Forbudet mot gjentatt straffeforfølgning i den europeiske menneskerettskonvensjon protokoll 7 artikkel 4 nr 1 ("ne bis in idem")» i Tidsskrift for rettsvitenskap, nr. 1, 2003, s. 1.
2003 «Konkurskarantene, EMK og Høyesterett» i Lov og rett, nr. 8, 2003, s. 449.
2003 «Mortifikasjon, rettsstrid og sannhetsbevis – replikk til Per Danielsen» i Lov og rett, nr. 3, 2003, s. 174.
2002 «Norske domstolers lovkontroll i forhold til inkorporerte menneskerettskonvensjoner» i Lov og rett, nr. 6, 2002, s. 337.
2002 «Passiv søksmålskompetanse i saker om andres offentligrettslige rettigheter eller plikter og i saker om rettsgoder som flere konkurrerer om («trepartsforhold»)» i Jussens venner, nr. 6, 2002, s. 345
2002 «Domstolenes kompetanse til å prøve ligningsvedtak som bygger på skjønn» i Tidsskrift for rettsvitenskap, nr. 1–2, 2002, s. 109
2001 «Mortifikasjon, rettsstrid og sannhetsbevis» i Lov og rett, nr. 10, 2001, s. 577
2001 «Lovreformer og nye avgjørelser innenfor panterett» i Lov og rett, nr. 9, 2001, s. 515
1997 «Kvalitetskrav til doktoravhandlinger» i Fra institutt til fakultet, 1997, s. 9
1990 «Relativ inhabilitet for dommere» i ...den urett som ikke rammer deg selv : Festskrift til Anders Bratholm, s. 163 (som Jens Edvin Andreassen)
1987 «Om forvaltningspraksis i omdisponerings- og delingssaker etter jordlovens §§ 54 og 55» i Lov og rett, 1987, s. 538 (som Jens Edvin Andreassen)
1981 «Arealreguleringers betydning for ekspropriasjonserstatning» i Lov og rett, 1981, s. 515 (som Jens Edvin Andreassen)
1979 «Om boplikten etter odelslovens § 27 og konsesjonslovens § 6 nr. 1» i Lov og rett, 1979, s. 470 (som Jens Edvin Andreassen)
1978 «Bo- og driveplikt som betingelse for konsesjonsfrihet ved erverv av fast eiendom» i Lov og rett, 1978, s. 355 (som Jens Edvin Andreassen)


== Referanser ==


== Eksterne lenker ==
(no) Publikasjoner av Jens Edvin A. Skoghøy i BIBSYS
(no) Publikasjoner av Jens Edvin A. Skoghøy i forskningsdokumentasjonssystemet CRIStin
Høyesterett.no: Jens Edvin A. Skoghøy